Herstel passie - www.bybelkennis.co.za
The miracle of God went when and where his people went; it stayed when his people stopped – A. W. Tozer
Uitbranding is 'n wesenlike gevaar vir leiers. Hoe kan ons weer herstel en weer 'n passievolle leier word?
Kry dit uit waar dit diep in jou hart wegkruip –daar waar niemand behalwe God dit kan sien nie. Solank as jy aan hulle vashou, sal dit voel asof jy nie kan wen nie. Jy leef asof die oorwinning nie reeds joune in Christus is nie.
Ons tree dikwels op asof ons die slagoffer is – ons sit in die hoekie en bejammer onsself. Ons stel nie meer belang in die dinge wat werklik belangrik is nie – ons verhoudings. Maar God praat met ons. Lees sy woord.
Beoefen die dissipline van gebed
Sit 30 minute opsy om te bid. As jy nie meer weet wat om te sê nie, sit stil en luister. Moenie die tyd verminder nie. Jy is nie lus daarvoor nie; jy is onseker of God nog luister. Diep binne in jou weet jy wat waar is. Hou aan met bid.
Jy moet mense liefhê
Soek vriende op; dien ander; bid vir mense wat swaarkry. Isolasie is dodelik – vermy dit ten alle koste. Hou op om op jouself te fokus en fokus op ander. Bid vir hulle en soek dan maniere om hulle te dien.
Verdiep jou in God se liefde en onpeilbare genade
Hou op lewe volgens te-doen lysies en die tirannie van jou "inbox." Rus in die versekering dat God in Christus tevrede is met jou. Sy genade is altyd voldoende.
Jy kan baie dinge probeer om weer jou passie te probeer herwin na 'n episode van uitbranding – boeke lees, seminare bywoon, ens. Geen van hierdie dinge sal genesing bring nie – ons moet ons verhouding met Jesus Christus verdiep. Dit kom deur die Bybel te lees, te bid, bekering, op God se genade te vertrou en om ander met liefde te dien.